תרצה יובל אלחנתי

תרצה יובל אלחנתי (3 במרץ 1943 – 27 בדצמבר 2000) הייתה עורכת האוניברסיטה המשודרת בגלי צה"ל, שלאחר מותה נקראה על שמה. על מפעל זה הייתה מועמדת לקבלת פרס ישראל.

חייה 
נולדה ליוליוס ולפאני וגשל בתל אביב, במשפחה בת שלושה ילדים. למדה בבית הספר העממי "מוריה" ובתיכון צייטלין. הייתה חברה בתנועת בני עקיבא, במסגרתה הצטרפה לגרעין מרחבים והייתה בהכשרה בעין צורים, בנח"ל ובהיאחזות בבארותיים.

היא עברתה את שמה ליובל ולאחר שנישאה למשה אלחנתי הוסיפה את שמו לשמה.

עבדה בחברת ההפקות "במות" של יעקב אגמון וכך הגיעה לגלי צה"ל. עד מהרה נקלטה בתחנה וערכה שורה ארוכה של תוכניות אומר נחשבות. בין השאר ערכה את סדרת התוכניות "עולמם של...", ועל אחת מתוכניות אלה, "עולמה של יולדת" קיבלה את פרס רשות השידור. בשנת 1977 שכנע אותה מרדכי נאור לקחת על עצמה את הפקת ועריכת תוכניות האוניברסיטה המשודרת, אותן הובילה מאז באופן עצמאי ולפי החלטותיה.

יחד עם תמר לוטן מהטלוויזיה החינוכית הישראלית גיבשה את תוכניות "אסכולה" למדע פופולרי.

תרצה יובל נפטרה ממחלת הסרטן ונטמנה בבית עלמין ירקון. הותירה את בעלה ושני בנים.

קישורים חיצוניים
 
 תרצה יובל אלחנתי, באתר Geni

הערות שוליים

סגל גלי צה"ל
מפיקות ישראליות
מפיקים ישראלים
מדע פופולרי
זוכי פרס רשות השידור
בוגרי בית הספר מוריה (תל אביב)
בוגרות בית הספר צייטלין
בוגרי בית הספר צייטלין
בוגרות בני עקיבא
בוגרי בני עקיבא
חברי גרעיני נח"ל
נשים הקבורות בבית הקברות ירקון
ישראליות שנולדו ב-1943
ישראלים שנולדו ב-1943
ישראליות שנפטרו ב-2000
ישראלים שנפטרו ב-2000